钦定古今图书集成/明伦汇编/氏族典/第361卷 > 《汪溪族谱》 > 金道昭
## 钦定古今图书集成/明伦汇编/氏族典/第361卷 > 《汪溪族谱》 > 金道昭

按《汪溪族谱》：道昭字如晦，文正长子。庆历中，以明经
驰声，不慕仕宦，开馆授徒，四方学者鼓箧从之。会里
程士彦来游其门，道昭甚器之，曰：“此今之刘延明也。”
遂妻以女，士彦尽传其业。士彦孙大昌，历龙图阁学
士，曾孙卓历侍郎兼枢密，皆得道昭之遗教云。道昭
性至孝，先世文翰及所修辑家乘尢珍藏之，诫其子
孙曰：“式是手泽念尔祖，修厥德，裕后昆，无差忒。”